बच्चे पर फाइन, गुस्साए पिता ने लोगों के साथ पहुंचकर स्कूल में की मारपीट
शहर के स्कूल में लगातार अनुपस्थित बच्चे पर फाइन लगाने से नाराज पिता ने अपने परिजनों व साथियों के साथ स्कूल पहुंचकर शिक्षक से मारपीट की। साथ ही कम्प्यूटर व अन्य सामान को तोड़ दिया। पुलिस ने दो आरोपियों को गिरफ्तार कर जेल भेज दिया है।
शहर के डीडीएम स्कूल में सोमवार की दोपहर लगभग 12.40 बजे 9वीं कक्षा के एक छात्र का पिता दर्री रोड निवासी शेख नियामक तुल्ला पहुंचा। साथ में कटघोरा निवासी फरीद खान समेत पुरानी बस्ती के अमीन खान, आदिल खान व सोनू खान थे। वे सभी गुस्से में तमतमाए हुए थे। स्कूल के अंदर ऑफिस में पहुंचकर उन्होंने वहां के टीचर एके सिंह को बुलाया। टीचर के सामने आते ही सभी उनसे मारपीट करने लगे। बीच-बचाव करने पहुंचे स्कूल कर्मी सुभाष व भोला से भी मारपीट की गई। ऑफिस के कम्प्युटर तोड़ सभी वहां से भाग निकले। सीएसईबी चौकी प्रभारी ग्रहण सिंह राठौर स्टाफ समेत वहां पहुंचे। पीड़ित टीचर व अन्य कर्मियों से बयान लेकर एफआईआर दर्ज की। 5 लोग नामजद आरोपी बनाए गए। इनमें से शेख नियामक तुल्ला व फरीद खान की गिरफ्तारी करते हुए जेल दाखिल कराया गया।
पिता ने समझा कि टीचर ने किया तंग
डीडीएम स्कूल में 9वीं कक्षा का उक्त छात्र प्रतिदिन देरी से स्कूल पहुंच रहा था। इसके लिए स्कूल प्रबंधन ने नियमानुसार 2000 रुपए का फाइन किया था। इसी कारण सोमवार को छात्र घर से स्कूल आने में कतरा रहा था। शेख नियामक तुल्ला ने पुत्र से बात किया तो उसने टीचर के देरी से स्कूल पहुंचने पर तंग करने की बात कह दी।
माहौल बनाने के लिए जुट गए थे युवा नेता
डीडीएम स्कूल में मारपीट होने के बाद कुछ लोगों ने इसे साम्प्रदायिकता से जोड़ दिया था। जिस कारण घटना के थोड़ी देर बाद एक धर्म विशेष के कई संगठन सीएसईबी चौकी पहुंच गए। बाद में कुछ पार्टी से जुड़े युवा नेता भी वहां पहुंचे। वे मारपीट करने वालों पर कार्रवाई मांग करने लगे। दूसरे दल के युवाओं का नाम आरोपियों के तौर पर जुड़वाने के लिए माहौल बनाने लगे।
मारपीट पर एफआईआर दर्ज, दो गए जेल
डीडीएम स्कूल में मारपीट के मामले में एक छात्र के पिता समेत 5 लोगों के खिलाफ एफआईआर दर्ज किया गया है। मामले में दो लोगों को गिरफ्तारी करके कोर्ट पेश किया गया था। जिन्हें जेल भेज दिया गया। अन्य आरोपियों की गिरफ्तारी का प्रयास किया जा रहा है। -ग्रहण सिंह राठौर, प्रभारी सीएसईबी चौकी
सीएसईबी चौकी पहंुचकर नारेबाजी करते प्रदर्शनकारी।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva